S-489/2022

Mál þetta, sem þingfest var 8. desember sl., og dómtekið fimmtudaginn 19. janúar sl., er höfðað með ákæru lögreglustjórans á Suðurlandi þann 11. nóvember sl., á hendur XI. fyrir umferðarlagabrot með því að hafa, föstudaginn 19. nóvember 2021, ekið bifreiðinni [...] sviptur ökurétti um Krókháls við Stuðlaháls í Reykjavík, þar sem lögreglan stöðvaði aksturinn.

Telst brot ákærða varða við 1. mgr. 58. gr., sbr. 1. mgr. 95. gr. umferðarlaga nr.

77/2019.

II. fyrir líkamsárás

með því að hafa, þriðjudaginn 1. febrúar 2022, innandyra [...] að A veist að sambýliskonu sinni, Z, með ofbeldi, slegið hana ítrekað í hendur, bringu og búk, gefið henni hnéspark í kvið og að lokum ítrekað sparkað og slegið hana í búk, með þeim afleiðingum að hún hlaut yfirborðsrispur og roða á baki, hnúum, handabaki og handlegg, marblett á læri og eymsli yfir rifjum og baki.

Telst brot ákærða varða við 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði kom fyrir dóminn þann 19. janúar sl., ásamt J-kk-þgf P-kk-þgf H-kk-þgf lögmanni, sem skipaður var verjandi ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði sex sinnum áður sætt refsingu. þar af þrívegis vegna aksturs sviptur ökurétti. Þann 3. mars 2015 var ákærða gerð sekt meðal annars vegna aksturs sviptur ökurétti. Þann 5. febrúar 2018 var ákærða gerð sekt meðal annars vegna aksturs sviptur ökurétti. Þann 27. nóvember 2018 var ákærða dæmdur hegningarauki við síðastgreinda refsingu og honum gerð sekt meðal annars vegna aksturs sviptur ökurétti.

Refsing ákærða er hæfilega ákveðin fangelsi í 60 daga. Að virtum atvikum máls, að teknu tilliti til skýlausrar játningar ákærða og þess að hann hefur ekki áður gerst sekur um ofbeldisbrot, þykir rétt að fresta fullnustu 30 daga refsingarinnar og skal sá hluti hennar falla niður að liðnumtveimurárumhaldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til 235. gr. laga nr. 88/2008 um meðferð sakamála, með síðari breytingum, ber að dæma ákærða til greiðslu alls sakarkostnaðar, semer þóknun skipaðs verjanda hans og er hæfilega ákveðin 143.127 kr., að teknu tilliti til virðisaukaskatts.

S-kvk-nf I-kvk-nf, löglærður aðstoðarmaður dómara, kveður upp dóm þennan.

DÓMSORÐ:

Ákærði, X, sæti fangelsi í 60 daga, en fresta skal fullnustu 30 daga refsingarinnar og skal sá hluti hennar falla niður að liðnum tveimurárum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði greiði allan sakarkostnað, 143.127 krónur, sem er þóknun skipaðs verjanda, J-kk-ef P-kk-ef H-kk-ef lögmanns, að teknu tilliti til virðisaukaskatts.

S-kvk-nf I-kvk-nf.